CELEX: 62014TN0498
Language: da
Date: 2014-07-02 00:00:00
Title: Sag T-498/14: Sag anlagt den 2. juli 2014 — Deustche Umwelthilfe mod Kommissionen

22.9.2014   
            
            
               DA
            
            
               Den Europæiske Unions Tidende
            
            
               C 329/20
            
         Sag anlagt den 2. juli 2014 — Deustche Umwelthilfe mod Kommissionen
   (Sag T-498/14)
   2014/C 329/28
   Processprog: tysk
   
      Parter
   
   
      Sagsøger: Deutsche Umwelthilfe eV (Radolfzell, Tyskland) (ved advokaterne R. Klinger og R. Geulen)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført følgende anbringender.
   Anmodning om aktindsigt i den skriftlige korrespondance mellem Europa-Kommissionen og virksomhederne Honeywell og DuPont og bilfabrikanter vedrørende det nye kølemiddel R1234yf.
   
               —
            
            
               Sagsøgeren har gjort gældende, at Kommissionen har tilsidesat dennes ret til aktindsigt i medfør af artikel 6, stk. 1, første punktum, i forordning (EF) nr. 1367/2006 (1). Ifølge denne artikel skal der gives aktindsigt i dokumenter fra institutionerne, når de vedrører emissioner til miljøet. Art. 6, stk. 1, første punktum, i forordning nr. 1367/2006 indeholder en lovsformodning, hvorefter interessen i oplysningernes offentliggørelse går forud for virksomhedernes beskyttelsesinteresse.
            
         
               —
            
            
               Sagsøgeren har endvidere gjort gældende, at artikel 6, stk. 1, første punktum, i forordning nr. 1367/2006 udgør en udtrykkelig fortolkningsregel af artikel 4 stk. 2, første og andet led, i forordning (EF) nr. 1049/2001 (2). Artikel 6, stk. 1, første punktum, i forordning nr. 1367/2006 ændrer ordlyden af forordning nr. 1049/2001, når dokumenter vedrører emissioner til miljøet. Sagsøgeren har anført, at de tilbageholdte dokumenter kan indeholde oplysninger om de sundheds- og klimaskadelige kølemidler R1234yf og R134a, og at mængden af emissioner af toksisk hydrogenfluorid kan udledes af bilfabrikanters og kølemiddelproducenters udtalelser, evalueringer og forslag vedrørende anvendelsen af de pågældende kemikalier.
            
         
               —
            
            
               Sagsøgeren har subsidiært gjort gældende, at der skal gives adgang til de begærede dokumenter på grundlag af artikel 2 stk. 1, i forordning (EF) nr. 1049/2001. Undtagelsen i artikel 4, stk. 1, første led, i nævnte forordning er ikke anvendelig. Der foreligger endvidere en tungtvejende interesse i adgangen til dokumenterne henset til de betydelige sundhedsrisici, der er forbundet med brugen af kølemidlet.
            
         
      (1)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264, s. 13).
   
      (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EUT L 145, s. 43).